stanford-oval/wikipedia huggingface dataset:
อาณานิคมอวกาศ

อาณานิคมอวกาศ หรือ สเปซโคโลนี (อังกฤษ: Space colony) คือ สภาวะแวดล้อม (สิ่งแวดล้อม) ที่เปรียบเสมือนถิ่นที่อยู่ของมนุษย์ในอนาคต โดยภายในโคโลนีจะมีระบบต่างๆ เอื้อให้กับการดำรงชีวิตของมนุษย์ อาทิ ระบบสร้างชั้นบรรยากาศเทียม ระบบสร้างแรงโน้มถ่วงเทียม ระบบบำบัดน้ำเสียให้เป็นน้ำบริสุทธิ์จนมนุษย์สามารถดื่มได้ ระบบรีไซเคิลขยะหรือเผาทำลายขยะ 100% เพื่อให้ไม่มีปัญหาขยะสะสมในโคโลนี ระบบรวบรวมทรัพยากรสำคัญจากอวกาศ ระบบผลิตพลังงานที่มีกำลังสูงเพื่อเป็นพลังงานให้ทั้งโคโลนี
สเปซโคโลนีมักถูกกล่าวถึงอยู่เสมอในนวนิยายและการ์ตูนแนววิทยาศาสตร์ แต่สำหรับโลกวิทยาศาสตร์แล้วมีการพัฒนาแนวคิด และวิจัยอย่างเป็นทางการเมื่อสตีเฟ่น ฮอว์คิง ได้กล่าวเอาไว้ในปี ค.ศ. 2001 ว่าวิธีที่จะรักษาเผ่าพันธุ์มนุษย์ไว้ได้อย่างยั่งยืน คือ การสร้างสเปซโคโลนี
ณ ปัจจุบันหลายประเทศได้ผลักดันแนวคิดนี้ทั้งทางด้านแนวคิด และการวิจัย ทั้งในหน่วยงานของรัฐและภาคเอกชน
ผู้สนับสนุนความคิดในการสร้างสเปซโคโลนี

แนวคิดในเรื่องนี้ คือ การที่มีหลักประกันว่ามนุษย์จะอยู่รอดในอวกาศได้ โดยปลอดภัยทั้งในด้านภัยพิบัติและสิ่งแวดล้อม
ในอดีตได้มีนักฟิสิกส์เชิงทฤษฎีทางด้านจักรวาลชื่อ สตีเฟ่น ฮอว์คิง ได้กล่าวสนับสนุนเอาไว้ โดยกล่าวไว้ในปี ค.ศ. 2001 ค.ศ. 2006 และในปี ค.ศ. 2011 ไว้ว่าวิธีที่จะรักษาเผ่าพันธุ์มนุษย์ไว้ได้คือการสร้างโคโลนี โดยมนุษย์อาจสูญพันธ์ได้ในอีก 1,000 ข้างหน้า ดังนั้นจึงต้องเร่งสร้างโคโลนีโดยเร็วเพื่อรักษาเผ่าพันธุ์มนุษย์เอาไว้ และมีเนื้อหาสำคัญที่กล่าวไว้ใน ค.ศ. 2006 ด้วยว่าเราอาจต้องสูญเสียเผ่าพันธุ์มนุษย์ไปในอีก 200 ปีข้างหน้านี้หากไม่สร้างโคโลนี
Louis J. Halle ได้กล่าวไว้ในนิตยสาร Foreign Affairs ในฤดูร้อน ค.ศ. 1980 ว่าอาจเกิดสงครามนิวเคลียร์ขึ้น ดังนั้นการสร้างโคโลนีจึงนับเป็นความคิดที่ดีในการรักษาเผ่าพันธุ์มนุษย์เอาไว้ Paul Davies นักฟิสิกส์ท่านหนึ่งได้เสนอมุมมองที่น่าสนใจเกี่ยวกับการตั้งรกรากในอวกาศไว้ว่า หากโลกเผชิญกับภัยพิบัติครั้งใหญ่จริง โคโลนีจะเป็นทางเลือกที่ดีในการรักษาเผ่าพันธุ์ของมนุษย์เอาไว้ เพราะเมื่อเวลานั้นมาถึงมนุษย์จะได้มีโอกาสกลับไปโลกเพื่อฟื้นฟูอารยธรรมมนุษย์และสิ่งแวดล้อมบนโลกหลังจากภัยพิบัติผ่านพ้นไป นอกจากนี้นักประพันธุ์และนักเขียนชื่อ William E. Burrows รวมถึงนักชีววิทยาชื่อ Robert Shapiro ได้กล่าวสนับสนุนให้ภาคเอกชนร่วมโครงการรักษาเผ่าพันธ์มนุษย์โดยการตั้งรกรากในอวกาศอีกด้วย
J. Richard Gott ผู้มีพื้นฐานความคิดในแนวทางของนิโคเลาส์ โคเปอร์นิคัส (Copernican principle) โดย J. Richard Gott ได้คาดการณ์ว่าอารยธรรมมนุษย์น่าจะอยู่ได้อีก 7.8 ล้านปี แต่เขาก็คิดว่าน่าจะมีอารยธรรมของสิ่งมีชีวิตอื่นอยู่ในอวกาศด้วย เพราะหากพวกเขามาเยือนอาจมีสิ่งไม่คาดคิดเกิดขึ้น ดังนั้นการสร้างโคโลนีจะเป็นช่วยรักษาเผ่าพันธุ์มนุษย์เอาไว้ได้
สเปซโคโลนีในการ์ตูน

สเปซโคโลนีเป็นที่อยู่ของมนุษย์ในอวกาศในการ์ตูนญี่ปุ่นเรื่องกันดั้ม ภายในโคโลนี่จะคล้ายกับโลกให้มนุษย์อยู่อาศัย ส่วนภายนอกจะเป็นโลหะล้อมรอบ และมีระบบการจัดการให้บรรยากาศภายในโคโลนี่เหมือนกับโลก รูปร่างไม่แน่นอน
เนื่องจากปัญหาประชากรล้นโลก จึงได้มีการสร้างอาณานิยมกลางอวกาศเพื่อเป็นที่อยู่อาศัยของประชากรที่เพิ่มขึ้นอย่างรวดเร็ว ในปี U.C. 0050 ประชากรมนุษย์กว่า 80% นั้นอาศัยอยู่ในอาณานิคมกลางอวกาศนี้ โดยโคโลนีแต่ละอันสามารถจุคนได้นับล้านคน ต่อมาได้มีการจัดกลุ่มโคโลนีเป็นไซด์ต่างๆ โดยที่ 1 ไซด์จะมีโคโลนีประมาณ 35-40 แห่ง จุคนเป็นพันๆล้านคน โคโลนีนั้นจะเป็นลักษณะทรงกระบอก ยาวประมาณ 20 ไมล์ เส้นผ่านศูนย์กลาง 4 ไมล์ มีการหมุนรอบตัวเองทุกสองนาทีเพื่อสร้างแรงดึงดูดจำลอง โคโลนีส่วนมากจะถูกสร้างเป็นลักษณะเปิด และมีการติดตั้งกระจกเพื่อสะท้อนแสงอาทิตย์สำหรับความสว่างในโคโลนี แต่ก็มีโคโลนีบางแห่งเช่นไซด์ 3 ที่มีการสร้างแบบปิด โดยที่มีระบบสร้างแสงด้วยตนเอง รับพลังงานจากแสงอาทิตย์ ส่วนเรื่องวัตถุดิบในการนำมาสร้างโคโลนีนั้นมาจากดวงจันทร์ การสร้างโคโลนีจะขุดแร่ต่างๆ ที่จำเป็นจากดวงจันทร์ และนำมาที่เขตก่อสร้างเคลื่อนที่ เช่น ลูน่า II, 5th ลูน่า และ โซโลม่อน เป็นต้น
สิ่งที่ต้องให้ความสำคัญในการสร้างสเปซโคโลนี

ทรัพยากร เพราะทรัพยากรในโคโลนีมีทรัพยากรจำกัดจำเป็นต้องซื้อจากโลก หรือขุดจากอุกกาบาตุและดาวหางที่เคลื่อนที่ผ่านด้วยหุ่นยนต์หรือโดรน
พลังงาน เพราะโคโลนีไม่มีแหล่งพลังงานมากมายและหลากหลายเหมือนบนโลก ดังนั้นทางเลือกที่เหมาะสมคือการสร้างแผงรับแสงอาทิตย์ขนาดใหญ่หากอยู่ใกล้ดาวฤกษ์ หรือสร้างพลังงานด้วยเตาปฏิกรณ์นิวเคลียร์หากอยู่ไกลจากดาวฤกษ์
การขนส่งทางไกล การขนส่งทางไกลสำหรับโคโลนีนับว่าเป็นสิ่งสำคัญเช่นกัน ทั้งการขนส่งทรัพยากรต่างๆ สินค้า หรือแม้แต่บุคคล เช่น บุคคลทางการเมือง (นักการทูต นักการเมือง) เพื่อความร่วมมือระหว่างโลกกับโคโลนีหรือระหว่างโคโลนีกับโคโลนีด้วยกันเอง ต่อมาคือนักธุรกิจเพราะจำเป็นต้องมีการเจรจาซื้อขายทรัพยากรและสินค้าที่พบได้ยากบนโคโลนี เป็นต้น
สังคมและกฎระเบียบบนโคโลนี เพราะรูปแบบถิ่นที่อยู่อาศัยบนโคโลนีนั้นค่อนข้างแตกต่างจากโลกพอสมควร โดยอาจมีผลต่อสภาวะจิตใจของประชากรได้ รวมทั้งความปลอดภัยบนโคโลนีก็เป็นสิ่งสำคัญ ดังนั้นจึงต้องให้ความสำคัญต่อสภาวะจิตใจ และออกกฎระเบียบที่มีประสิทธิภาพเพียงพอ
ระบบที่เอื้อต่อการดำรงชีวิต บนโคโลนีนั้นมีสภาวะที่แตกต่างจากโลก เช่น ไม่มีชั้นบรรยากาศจึงต้องมีระบบสร้างชั้นบรรยากาศเทียม และไม่มีแรงโน้มถ่วงจึงต้องมีระบบสร้างแรงโน้มถ่วงเทียม เป็นต้น รวมถึงไม่มีพื้นที่ทิ้งน้ำเสียที่มากเหมือนบนโลก จึงจำเป็นต้องมีระบบบำบัดน้ำเสียให้เป็นน้ำบริสุทธิ์จนมนุษย์สามารถนำไปอุปโภคและบริโภคได้ โดยทำให้วัฏจักรของน้ำสมบูรณ์
การป้องกันรังสีอันตรายจากอวกาศ เพราะในอวกาศมีรังสีอันตรายมากมาย เช่น รังสีคอสมิก รังสีเอ็กซ์ซึ่งส่งผลร้ายต่อสิ่งมีชีวิต เป็นต้น ดังนั้นโคโลนีจึงต้องออกแบบให้สามารถป้องกันรังสีอันตรายจากอวกาศได้
ดูเพิ่ม

การตั้งนิคมในอวกาศ
จักรพรรดิโกะ-โมโมโซโนะ

ฮิเดฮิโตะ (ญี่ปุ่น: 英仁; โรมาจิ: Hidehito; 5 สิงหาคม ค.ศ. 1758 – 16 ธันวาคม ค.ศ. 1779) ได้รับการเลื่อนพระเกียรติหลังสวรรคตเป็น จักรพรรดิโกะ-โมโมโซโนะ (ญี่ปุ่น: 後桃園天皇; โรมาจิ: Go-Momozono-tennō, 5 สิงหาคม 1758–16 ธันวาคม 1779) เป็นจักรพรรดิญี่ปุ่นองค์ที่ 118 ตามลำดับการสืบราชสันตติวงศ์แบบดั้งเดิม พระองค์ได้รับการตั้งพระนามตามพระราชบิดาของพระองค์คือจักรพรรดิโมโมโซโนะ โดยพระนามของพระองค์นำมาจากพระนามของ จักรพรรดิโมโมโซโนะ จักรพรรดิองค์ที่ 117 ผู้เป็นพระราชบิดาเมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปในพระนามทำให้พระนามของพระองค์มีความหมายว่า จักรพรรดิโมโมโซโนะที่สอง หรือ จักรพรรดิโมโมโซโนะยุคหลัง
เจ้าชายฮิเดฮิโตะขึ้นครองราชย์เป็นจักรพรรดิใน ค.ศ. 1771 เมื่อยุคเอโดะ แต่สวรรคตหลังจากครองราชย์เพียง 8 ปีใน ค.ศ. 1779 เหตุการณ์ในรัชสมัยของพระองค์ต้องเผชิญกับภัยพิบัติทางธรรมชาติหลายครั้งที่เกิดขึ้นในปี 1772 นอกจากนั้น สถานการณ์ทางการเมืองกับโชกุนยังเงียบสงบ ในปลายรัชสมัย จักรพรรดิโกะ-โมโมโซโนะต้องเผชิญกับปัญหาการสืบราชบัลลังก์เนื่องจากจักรพรรดิไม่มีผู้สืบทอดที่เหมาะสม ด้วยเหตุนี้ พระองค์จึงรีบรับเอาเจ้าชายคาเนฮิโตะ (ภายหลังเปลี่ยนเป็นโมโรฮิโตะ) มาเป็นพระราชโอรสบุญธรรมซึ่งต่อมาได้กลายเป็นจักรพรรดิองค์ต่อไป
พระบรมวงศานุวงศ์

พระองค์เป็นโอรสของจักรพรรดิโมโมโซโนะกับนางสนองพระโอษฐ์ ก่อนขึ้นเป็นจักรพรรดิ พระองค์มีพระนามเดิมว่า เจ้าชายฮิเดฮิโตะ (英仁親王)
พระมเหสีและพระราชโอรสธิดา:
จักรพรรดินี (เนียวโงะ ): โคโนเอะ โคเรโกะ (近衛 維子, 26 มกราคม 1760 – 6 พฤศจิกายน 1783) ภายหลังเป็น เซกาโมอิง (盛化門院) ธิดาในโคโนเอะ อูจิซากิ (近衛内前)
พระราชธิดาองค์แรก: เจ้าหญิงโยชิโกะ (欣子内親王, 11 มีนาคม 1779 – 11 สิงหาคม 1846) สมรสกับจักรพรรดิโคกากุ
พระราชโอรสธิดาบุญธรรม:
พระราชโอรสบุญธรรม: เจ้าชายคาเนฮิโตะ (兼仁親王, 23 กันยายน 1771 – 11 ธันวาคม 1840) ภายหลังเป็นจักรพรรดิโคกากุ
เหตุการณ์ในพระชนม์ชีพของจักรพรรดิโกะ-โมโมโซโนะ > พระราชประวัติ

ก่อนที่จักรพรรดิโกะ-โมโมโซโนะจะสืบราชบัลลังก์ดอกเบญจมาศ พระองค์มีพระนามเดิมว่า เจ้าชายฮิเดฮิโตะ (英仁親王) เจ้าชายฮิเดฮิโตะประสูติเมื่อวันที่ 5 สิงหาคม 1758 และเป็นพระโอรสองค์ใหญ่ของจักรพรรดิโมโมโซโนะ หลังจากที่พระราชบิดาของพระองค์สวรรคตในปี 1762 ตำแหน่งจักรพรรดิก็ตกเป็นของพระปิตุจฉา (ป้า) ซึ่งเป็นที่รู้จักในพระนามจักรพรรดินีโกะ-ซากูรามาจิ เจ้าชายฮิเดฮิโตะยังเยาว์เกินไปที่จะเป็นจักรพรรดิในขณะนั้น แต่ได้รับการแต่งตั้งให้เป็นรัชทายาทในอีก 5 ปีต่อมา จักรพรรดินีโกะ-ซากูรามาจิ สละราชบัลลังก์ให้กับพระนัดดาในวันที่ 9 มกราคม 1771 และเจ้าชายฮิเดฮิโตะก็สืบราชบัลลังก์ในทันที
เหตุการณ์ในพระชนม์ชีพของจักรพรรดิโกะ-โมโมโซโนะ > ในฐานะจักรพรรดิ

เพียงปีเศษหลังจากจักรพรรดิโกะ-โมโมโซโนะเสด็จขึ้นครองราชย์ ญี่ปุ่นก็เผชิญกับ "เพลิงไหม้ครั้งใหญ่ปีเมวะ" เมื่อวันที่ 29 กุมภาพันธ์ 1772 มีรายงานอย่างไม่เป็นทางการว่า พบพื้นที่ปกคลุมไปด้วยเถ้าถ่านและขี้เถ้า กว้างประมาณ 8 กิโลเมตร ยาวประมาณ 15 ไมล์ (24 กิโลเมตร) ทำลายวัดวาอารามและศาลเจ้า 178 แห่ง บ้านขุนนางไดเมียว 127 หลัง บ้านเรือนราษฎร 878 หลัง บ้านข้าราชสำนัก 8705 หลัง ร้านค้า 628 แถว มีผู้เสียชีวิตประมาณ 6,000 คน ผลพวงจากความพินาศครั้งนี้คือภาระค่าใช้จ่ายมหาศาลในการฟื้นฟู
ข้อมูล

Hall, John Whitney. (1955). Tanuma Okitsugu, 1719–1788: Forerunner of Modern Japan. Cambridge: Harvard University Press.  OCLC 445621
Meyer, Eva-Maria. (1999). Japans Kaiserhof in der Edo-Zeit: unter besonderer Berücksichtigung der Jahre 1846 bis 1867.  Münster: LIT Verlag. 	ISBN 978-3-8258-3939-0; OCLC 42041594
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Screech, Timon. (2006). Secret Memoirs of the Shoguns: Isaac Titsingh and Japan, 1779–1822. London: RoutledgeCurzon. ISBN 978-0-203-09985-8; OCLC 65177072
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สหรัฐ  ญี่ปุ่น
ตามรักคืนใจ

| ตามรักคืนใจ |
| --- | --- |

แนว: โรแมนติก, ดราม่า
สร้างโดย: พ.ศ. 2541 ยูม่า 99  พ.ศ. 2558 บริษัท ละครไท จำกัด
บทประพันธ์: บทประพันธ์ : กิ่งฉัตร
บทละครโทรทัศน์: พ.ศ. 2541 ทุ่งดอกไม้ พ.ศ. 2558 ศรียุดา วรรณภาค, ปิยพร วายุภาพ
กำกับโดย: พ.ศ. 2541 วิลักษณา พ.ศ. 2558 ยุทธนา ลอพันธุ์ไพบูลย์
แสดงนำ: พ.ศ. 2541  ธนากร โปษยานนท์ รามาวดี สิริสุขะ พ.ศ. 2558 ณเดชน์ คูกิมิยะ นิษฐา คูหาเปรมกิจ
ดนตรีแก่นเรื่องเปิด: พ.ศ. 2541  ตามรักคืนใจ - ธนพร แวกประยูร  พ.ศ. 2558 ตามรักคืนใจ - ปิยธิดา อ่ำพันธุ์
ดนตรีแก่นเรื่องปิด: พ.ศ. 2541 ลมหายใจ - ธีร์ ไชยเดช พ.ศ. 2558 เธอคือลมหายใจ - ชวิน จิตรสมบูรณ์
ประเทศแหล่งกำเนิด: ไทย
จำนวนตอน: พ.ศ. 2541 : 18 ตอน  พ.ศ.  2558 : 14 ตอน
การผลิต
ควบคุมงานสร้าง: พ.ศ. 2541 วิลักษณา พ.ศ. 2558 ยุทธนา ลอพันธุ์ไพบูลย์
ความยาวตอน: พ.ศ. 2541 : 120 นาที  พ.ศ. 2558 : 150 นาที
ออกอากาศ
สถานีโทรทัศน์: สถานีโทรทัศน์ไทยทีวีสีช่อง 3
ออกอากาศ: 1 กุมภาพันธ์ พ.ศ. 2541 – 14 มีนาคม พ.ศ. 2541
ละครเรื่องก่อนหน้า: ตะวันยอแสง
ละครเรื่องถัดไป: อีแตน
สถานีโทรทัศน์: ช่อง 3 HD
ออกอากาศ: 8 ธันวาคม พ.ศ. 2558 – 25 มกราคม พ.ศ. 2559
ละครที่เกี่ยวข้อง
บ่วงหงส์
ตามรักคืนใจ เป็นละครโทรทัศน์ไทยและนวนิยายผลงานของ กิ่งฉัตร หรือ ปาริฉัตร ศาลิคุปต์ เป็นนิยายที่มีตัวละครพระเอกที่เชื่อมโยงมาจาก ด้วยแรงอธิษฐาน, บ่วงหงส์ พิมพ์เผยแพร่ในปี พ.ศ. 2539 โดยสำนักพิมพ์ ณ บ้านวรรณ ออกอากาศทางช่อง 3 เอชดี เมื่อปี พ.ศ. 2541 โดยการผลิตของ บริษัท ยูม่า 99 จำกัด นำแสดงโดย ธนากร โปษยานนท์ รับบท สีหนาท (นายสิงห์) และ รามาวดี สิริสุขะ รับบท นารา (หนูนา) และในปี พ.ศ. 2558 ถูกนำมาสร้างใหม่อีกครั้งในชื่อเดิม (อังกฤษ: Finding Love) โดยการผลิตของ บริษัท ละครไท จำกัด นำแสดงโดย ณเดชน์ คูกิมิยะ รับบท สีหนาท (นายสิงห์) และ นิษฐา จิรยั่งยืนรับบทเป็น นารา  ทุกวันจันทร์ -อังคาร  เริ่มตอนแรกวันที่ 8 ธันวาคม พ.ศ. 2558 - 25 มกราคม พ.ศ. 2559
นักแสดง

| ละครโทรทัศน์ | พ> ศ. 2541 | พ> ศ. 2558 |
| --- | --- | --- |
สถานีออกอากาศ: ช่อง 3
| ผู้จัดละคร | ยูม่า 99 | บริษัท ละครไท จำกัด |
| บทโทรทัศน์ | ทุ่งดอกไม้ | ศรียุดา วรรณภาค   ปิยพร วายุภาพ |
| กำกับการแสดง | วิลักษณา | ยุทธนา ลอพันธุ์ไพบูลย์ |
บทบาท: นักแสดงหลัก
| สีหนาท (นายสิงห์) | ธนากร โปษยานนท์ | ณเดชน์ คูกิมิยะ |
| นารา วรรณพาณิช (หนูนา) | รามาวดี สิริสุขะ | นิษฐา คูหาเปรมกิจ |
| ราม ภักดีพงษ์ | พงษ์พัฒน์ วชิรบรรจง | ธนากร โปษยานนท์ |
| รัศมี วรรณพาณิช | นาถยา แดงบุหงา | ธัญญาเรศ เองตระกูล |
| อดิศร | นพัตฏ์ธร มัททวีวงศ์ | ทองภูมิ สิริพิพัฒน์ |
| จุฑารัตน์ (จุ๊) | ชไมพร สิทธิวรนันท์ | เวธกา ศิริวัฒนา |
| สารวัตรกช | เมธี อมรวุฒิกุล | โกสินทร์ ราชกรม |
| ขนิษฐา (คุณน้อง) | ดารัณ ฐิตะกวิน | เดียร์น่า ฟลีโป |
บทบาท: นักแสดงสมทบ
| วรรณ (คุณตา) | สมบัติ เมทะนี | มนตรี เจนอักษร |
| พ่อเลี้ยงศักดา | ทนงศักดิ์ ศุภการ | ตระการ พันธุมเลิศรุจี |
| แป้น | ดารณีนุช ปสุตนาวิน | รตวรรณ ออมไธสง |
| เรือง | วัชรเกียรติ บุญภักดี | เตชินท์ ปิ่นชาตรี |
| พวง | พิมพ์ผกา เสียงสมบุญ | วิรากานต์ เสณีตันติกุล |
| กระจิบ |  | ปาจรีย์ ณ นคร |
| เพ๊อะ |  | ธัญญา รัตนมาลากุล |
| เชษฐ์ |  | วิวิศน์ บวรกีรติขจร |
| ป้าอรุณี |  | ดีใจ ดีดีดี |
| ป้าไข่ |  | วาสนา สิทธิเวช |
| บุญตา |  | ธัญลักษณ์ ตาสา |
| ประกอบ |  | เอนก อินทะจันทร์ |
| ลุงก้อน |  | ถนอม สามโทน |
บทบาท: นักแสดงรับเชิญ
| เอกชาติ (ลุงเอก) | ศักราช ฤกษ์ธำรงค์ | เพ็ญเพ็ชร เพ็ญกุล |
| เกตุมณี (พี่สาวของกฤตย์) |  | นฤมล พงษ์สุภาพ |
| ป้าอวน |  | ศิรินุช เพ็ชรอุไร |
| นัทธมน |  | สุรางคณา สุนทรพนาเวช |
| คม |  | กรกฏ ธนภัทร |
| กฤตย์ | ศรัณยู วงศ์กระจ่าง | ปัญญาพล เดชสงค์ |
| มาโนช |  | ปิยะวัฒน์ สุทธิช่วย |
| นพ |  | นิธิศ เรืองสุด |
| หนูนา (วัยเด็ก) |  | ด.ญ. คาริน่า เคลิน |
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลนาฏราช ครั้งที่ 7  | นักแสดงสมทบชายยอดเยี่ยม | ธนากร โปษยานนท์ | ชนะ |
|  รางวัลไนน์เอ็นเตอร์เทน อวอร์ดส์ ครั้งที่ 10  | นักแสดงชายแห่งปี | ธนากร โปษยานนท์ | เสนอชื่อเข้าชิง |
|  รางวัลไนน์เอ็นเตอร์เทน อวอร์ดส์ ครั้งที่ 10  | นักแสดงหญิงแห่งปี | นิษฐา จิรยั่งยืน | เสนอชื่อเข้าชิง |
|  คมชัดลึก อวอร์ด ครั้งที่ 14  | นักแสดงสมทบชายยอดเยี่ยม | ธนากร โปษยานนท์ | ชนะ |
|  คมชัดลึก อวอร์ด ครั้งที่ 14  | นักแสดงนำชายยอดเยี่ยม | ณเดชน์ คูกิมิยะ | ชนะ |
|  คมชัดลึก อวอร์ด ครั้งที่ 14  | ผู้กำกับการแสดงยอดเยี่ยม | ยุทธนา ลอพันธุ์ไพบูลย์ | เสนอชื่อเข้าชิง |
|  คมชัดลึก อวอร์ด ครั้งที่ 14  | ป็อบปูลาร์โหวต สาขาละครไทยยอดนิยม | ตามรักคืนใจ | เสนอชื่อเข้าชิง |
ดูเพิ่ม

บ่วงหงส์
แหล่งข้อมูลอื่น

ตามรักคืนใจ (2558) ที่สยามโซน
เทศบาลตำบลโพนพิสัย

บทความนี้เกี่ยวกับเทศบาลตำบล สำหรับอำเภอ ดูที่ อำเภอโพนพิสัย
| เทศบาลตำบลโพนพิสัย |
| --- | --- |
เทศบาลตำบล
คำขวัญ: โพนพิสัยพัฒนา การศึกษาก้าวไกล ทันสมัยเทคโนโลยี มีดีเศรษฐกิจ ทรัพย์สินและชีวิตปลอดภัย ไร้ยาเสพติด มีคุณภาพชีวิตที่ดี สืบสานประเพณีลุ่มน้ำโขง เชื่อมโยงสายสัมพันธ์ ไทย-ลาว
ทต.โพนพิสัยที่ตั้งของเทศบาลตำบลโพนพิสัย
พิกัด: 18°01′22.0″N 103°04′57.8″E﻿ / ﻿18.022778°N 103.082722°E﻿ / 18.022778; 103.082722
ประเทศ:  ไทย
จังหวัด: หนองคาย
อำเภอ: โพนพิสัย
จัดตั้ง:  สุขาภิบาลจุมพล พ.ศ. 2499  เทศบาลตำบลจุมพล พ.ศ. 2542  เทศบาลตำบลโพนพิสัย พ.ศ. 2549 
การปกครอง
 • นายกเทศมนตรี: สรร สุนทรธนากุล
พื้นที่
 • ทั้งหมด: 0.594 ตร.กม. (0.229 ตร.ไมล์)
ประชากร (2560)
 • ทั้งหมด: 2,802 คน
 • ความหนาแน่น: 4,717.17 คน/ตร.กม. (12,217.4 คน/ตร.ไมล์)
รหัส อปท.: 05430501
ที่อยู่ สำนักงาน: ถนนหนองคาย-บึงกาฬ 239 หมู่ที่ 13 ตำบลจุมพล อำเภอโพนพิสัย จังหวัดหนองคาย 43120
โทรศัพท์: 042-405563
เว็บไซต์: www.phonphisai.go.th
 ส่วนหนึ่งของสารานุกรมประเทศไทย
เทศบาลตำบลโพนพิสัย เดิมชื่อ เทศบาลตำบลจุมพล เป็นองค์กรปกครองท้องถิ่นแห่งหนึ่งตั้งอยู่ในตำบลจุมพล อำเภอโพนพิสัย จังหวัดหนองคาย มีพื้นที่ครอบคลุมบางส่วนของตำบลจุมพล เป็นเทศบาลตำบลขนาดกลาง และมีประชากรใน พ.ศ. 2560 จำนวน 2,802
ประวัติ

สุขาภิบาลจุมพล ได้รับการจัดตั้งเมื่อวันที่ 14 พฤษภาคม พ.ศ. 2499 ต่อมาได้รับการยกฐานะจากสุขาภิบาลจุมพล เป็น เทศบาลตำบลจุมพล ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้เปลี่ยนชื่อจาก เทศบาลตำบลจุมพล เป็น เทศบาลตำบลโพนพิสัย เมื่อวันที่ 20 ตุลาคม พ.ศ. 2549
รายชื่อนายกเทศมนตรี

| ลำดับ | รายนาม | ชื่อตำแหน่ง | ช่วงเวลา | หมายเหตุ |
| --- | --- | --- | --- | --- |
| 1. | นายครใส พรหมประกาย | นายกเทศมนตรีตำบลจุมพล | 25 พฤษภาคม 2542 – 1 สิงหาคม 2542 |  |
| 2. | นายพงษ์ธร ตรีดำรง | นายกเทศมนตรีตำบลจุมพล | 1 สิงหาคม 2542 – 1 ธันวาคม 2543 |  |
| 3. | นายประสาท ทองจบ | นายกเทศมนตรีตำบลจุมพล | 2 ธันวามค 2543 – 8 สิงหาคม 2546 |  |
| 4. | นายบุญทวี มีชัย | นายกเทศมนตรีตำบลจุมพล | 19 สิงหาคม 2546 – 8 มกราคม 2548 |  |
| 5. | นายณรงค์ศักดิ์ ลิมโพธิ์ทอง | นายกเทศมนตรีตำบลจุมพล | 9 มกราคม 2548 – 20 ตุลาคม 2549 | นายกเทศมนตรีจากการเลือกของประชาชนโดยตรงครั้งแรก |
| 6. | นายณรงค์ศักดิ์ ลิมโพธิ์ทอง | นายกเทศมนตรีตำบลโพนพิสัย | 20 ตุลาคม 2549 – 20 กุมภาพันธ์ 2552 |  |
| 7. | นายศัลย์ ประชุม | นายกเทศมนตรีตำบลโพนพิสัย | 17 พฤศจิกายน 2553 – 27 ตุลาคม 2557 |  |
| 8. | นายสรร สุนทรธนากุล | นายกเทศมนตรีตำบลโพนพิสัย | 11 กุมภาพันธ์ 2558 – 3 กุมภาพันธ์ 2561 |  |
| 9. | นายสรร สุนทรธนากุล | นายกเทศมนตรีตำบลโพนพิสัย | 6 พฤษภาคม 2564 – ปัจจุบัน |  |
ที่ตั้งและอาณาเขต

เทศบาลตำบลโพนพิสัยตั้งอยู่ริมฝั่งแม่น้ำโขงในเขตอำเภอโพนพิสัย จังหวัดหนองคาย มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ทิศเหนือ จรด องค์การบริหารส่วนตำบลจุมพล
ทิศตะวันออก จรด องค์การบริหารส่วนตำบลจุมพล
ทิศใต้ จรด องค์การบริหารส่วนตำบลวัดหลวง
ทิศตะวันตก จรด แม่น้ำโขง และสาธารณรัฐประชาธิปไตยประชาชนลาว
การปกครอง

เทศบาลตำบลโพนพิสัยครอบคลุม 2 หมู่บ้าน(บางส่วน) ของตำบลจุมพล
หมู่ที่ 1 บ้านจุมพล
หมู่ที่ 13 บ้านจอมทอง
ชุมชนในเขตเทศบาลตำบลโพนพิสัย
เทศบาลตำบลโพนพิสัย มีทั้งหมด 10 ชุมชน และแบ่งออก 2 หมู่บ้านดังนี้
| --- | --- |
 บ้านจุมพล หมู่ที่ 1 ชุมชนวัดศรีเกิด  ชุมชนวัดมณีโครต 1  ชุมชนวัดมณีโครต 2  ชุมชนวัดจุมพลเมือง  ชุมชนวัดโพธิ์ชัย  ชุมชนวัดภิรมยาราม 1  ชุมชนวัดภิรมยาราม 2  ชุมชนวัดไทย:  บ้านจอมทอง หมู่ที่ 13 ชุมชนวัดจอมทอง  ชุมชนตลาดสด
เศรษฐกิจ

อาชีพหลักของชาวเทศบาลตำบลโพนพิสัย ส่วนใหญ่จะประกอบอาชีพค้าขาย ทำการเกษตร และการประมง เพราะสภาพภูมิศาสตร์ของเทศบาลตำบลโพนพิสัยติดกับแม่น้ำโขง
เศรษฐกิจ > ย่านเศรษฐกิจการค้าของเทศบาล

ย่านถนนชยางกูร ทางหลวงแผ่นดินหมายเลข 212 เป็นถนนที่เป็นเส้นทางหลักในอำเภอโพนพิสัย และยังเชื่อมต่อกับจังหวัดบึงกาฬ และอีกหลายๆอำเภอของจังหวัดหนองคาย และจังหวัดบึงกาฬ จึงเป็นถนนที่มีห้างสรรพสินค้า ร้านค้าวัสดุก่อสร้าง สำนักงานทางราชการ ปั๊มน้ำมัน และโรงแรมตั้งอยู่
ย่านถนนจุมพล-ทุ่งธาตุ
ถนนจุมพล-ทุ่งธาตุ เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายสาย จึงเป็นถนนที่มีศูนย์ราชการ ธนาคาร ร้านค้าต่าง ๆ รวมทั้งตลาดสดเทศบาลตำบลโพนพิสัยตั้งอยู่
ย่านถนนภิรมยาราม เป็นถนนที่เป็นเส้นทางหลักเชื่อมต่อกับอำเภอโซ่พิสัย จังหวัดบึงกาฬ และยังเป็นศูนย์กลางการคมนาคมสำคัญของอำเภอโพนพิสัย เนื่องจากเป็นที่ตั้งของสถานีขนส่งผู้โดยสารเทศบาลตำบลโพนพิสัย และยังมีตลาดสดชอเจริญ โรงพยาบาลพิสัยเวช บ้านพักนายอำเภอตั้งอยู่
ย่านถนนจอมนาง-จุมพล เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายย่าน จึงเป็นถนนที่มีศูนย์ราชการ วัด ร้านค้าต่าง ๆ รวมทั้งตลาดสดเทศบาลตำบลโพนพิสัยตั้งอยู่
เศรษฐกิจ > ธนาคาร

ธนาคารในเขตเทศบาลตำบลโพนพิสัย มีทั้งหมด 4 แห่ง ดังนี้
ธนาคารกสิกรไทย สาขา ย่อยโพนพิสัย
ธนาคารไทยพาณิชย์ สาขา โพนพิสัย
ธนาคารทหารไทย สาขา โพนพิสัย
ธนาคารออมสิน สาขา โพนพิสัย
เศรษฐกิจ > ตลาด

ตลาดในเขตเทศบาลตำบลโพนพิสัย จำนวน 4 แห่ง ได้แก่
ตลาดชอเจริญ ตั้งอยู่ที่ ถนนภิรมยาราม
ตลาดเทศบาลตำบลโพนพิสัย (ตลาดเช้า) ตั้งอยู่ที่ ถนนพิสัยสุรเดช
ตลาดมิตรภาพจุดผ่อนปรนชายแดนไทย-ลาว (วันอังคารและวันเสาร์) ตั้งอยู่ที่ เทศบาลซอย11 ริมแม่น้ำโขง หมู่ที่ 1 ตำบลจุมพล
ตลาดคลองถมโพนพิสัย (วันจันทร์และวันพุธ) ตั้งอยู่ที่ ริมถนนหนองคาย-บึงกาฬ
ประชากร

| 0 | 1 | 2 | 3 | 4 |
| --- | --- | --- | --- | --- |

| ชื่อหมู่บ้าน | ประชากรชาย | ประชากรหญิง | รวม | จำนวนบ้าน |
| บ้านจุมพล | 1,389 | 1,037 | 2,090 | 844 |
| บ้านจอมทอง | 305 | 322 | 627 | 364 |
| ทะเบียนบ้านกลาง | 31 | 18 | 49 | 3 |
| รวม | 1,389 | 1,377 | 2,766 | 1,211 |
การขนส่ง

เส้นทางรถยนต์มีทางหลวงที่สำคัญ คือ
ทางหลวงแผ่นดินหมายเลข 212 หรือ ถนนชยางกูร เป็นเส้นทางจากถนนมิตรภาพ จังหวัดหนองคาย และสิ้นสุดที่จังหวัดอุบลราชธานี
ทางหลวงแผ่นดินหมายเลข 2267 หรือ โพนพิสัย-โซ่พิสัย เชื่อมระหว่างอำเภอโพนพิสัย–อำเภอโซ่พิสัย โดยสิ้นสุดที่อำเภอโซ่พิสัย จังหวัดบึงกาฬ
สถานีขนส่งผู้โดยสารในเทศบาลตำบลโพนพิสัย มี 1 แห่ง ได้แก่
สถานีขนส่งผู้โดยสารเทศบาลตำบลโพนพิสัย ตั้งอยู่ที่ ถนนภิรมยารม ตำบลจุมพล อำเภอโพนพิสัย จังหวัดหนองคาย
สถานที่สำคัญ > สถานที่ท่องเที่ยว

วัดมณีโคตร เพื่อกราบนมัสการพระพุทธรูปหลวงพ่อพระเสี่ยง พระพุทธรูปคู่บ้านคู่เมืองของชาวอำเภอโพนพิสัย
วัดไทย ถ้ำพญานาค หรือ ถ้ำเมืองบาดาลจำลอง ตั้งอยู่ที่ วัดไทย อำเภอโพนพิสัย จังหวัดหนองคาย ตำนานเล่าขานกันถึงเมืองหลวงของพญานาคแห่งโลกบาดาลใต้แม่น้ำโขงเชื่อกันว่า อยู่ที่ริมแม่น้ำโขงหน้าวัดไทยนี้เอง
ตลาดนัดไทย-ลาว จะมีประจำทุกวันเสาร์และวันอังคารเท่านั้น ตลาดแห่งนี้เป็นจุดศูนย์รวมของพี่น้องฝั่งลาว และไทยจะนำสินค้าเข้ามาขายในที่แห่งนี้ ซึ่งอยู่ในความควบคุมดูแลของเจ้าหน้าที่ ช่วงเวลาน่าเดินชมสินค้าเวลาประมาณ 08.00-12.00 น.
ศาลหลักเมือง-ศาลเจ้าปู่ย่าปากห้วยหลวง ซึ่งเป็นที่เคารพกราบไหว้ของชาวโพนพิสัยมาช้านาน
ศูนย์วัฒนธรรมเฉลิมราช  พิพิธภัณฑ์เมืองโพนพิสัย เป็นแหล่งรวบรวม อนุรักษ์ ถ่ายทอด สืบสาน และใช้เป็นองค์ความรู้มรดกภูมิปัญญาทางวัฒนธรรมของชุมชนอย่างเป็นระบบ เพื่อประโยชน์ทางการศึกษาค้นคว้า อ้างอิง เป็นสินค้าและเป็นแหล่งท่องเที่ยวที่สำคัญอีกแห่งหนึ่งของอำเภอโพนพิสัย
สถานที่สำคัญ > สถานที่ราชการ

ที่ว่าการอำเภอโพนพิสัย
สถานีตำรวจภูธรโพนพิสัย
สำนักงานสรรพากรพื้นที่ สาขาโพนพิสัย
สัสดีจังหวัดหนองคาย อำเภอโพนพิสัย
สำนักงานพัฒนาชุมชนอำเภอโพนพิสัย
สำนักงานสาธารณสุขอำเภอโพนพิสัย
แหล่งข้อมูลอื่น

คู่มือการท่องเที่ยว โพนพิสัย จากวิกิท่องเที่ยว (ในภาษาอังกฤษ)
เว็บไซต์เทศบาลตำบลโพนพิสัย
| ด ค กองค์กรปกครองส่วนท้องถิ่นระดับล่างในจังหวัดหนองคาย |
| --- | --- | --- |
| เทศบาลเมือง |  ท่าบ่อ  หนองคาย  |  |
| เทศบาลตำบล |  กวนวัน  กองนาง  บ้านเดื่อ  บ้านถ่อน  ปะโค  เฝ้าไร่  โพธิ์ชัย  โพนพิสัย  โพนสา  วัดธาตุ  เวียงคุก  ศรีเชียงใหม่  สร้างนางขาว  สังคม  หนองปลาปาก  หนองสองห้อง  หาดคำ  |  |
| องค์การบริหารส่วนตำบล |  กุดบง  แก้งไก่  คอกช้าง  ค่ายบกหวาน  โคกคอน  จุมพล  ชุมช้าง  เซิม  ด่านศรีสุข  ท่าบ่อ  ทุ่งหลวง  นาข่า  นางิ้ว  นาดี  นาทับไฮ  นาหนัง  น้ำโมง  บ้านเดื่อ  บ้านต้อน  บ้านผือ  บ้านฝาง  บ้านโพธิ์  บ้านม่วง  บ้านว่าน  บ้านหม้อ  ผาตั้ง  พระธาตุบังพวน  พระบาทนาสิงห์  พระพุทธบาท  พานพร้าว  โพธิ์ตาก  โพนทอง  โพนแพง  โพนสว่าง  โพนสา  เมืองหมี  รัตนวาปี  วังหลวง  วัดหลวง  สระใคร  สังคม  สีก่าย  หนองกอมเกาะ  หนองนาง  หนองหลวง  หินโงม  เหล่าต่างคำ  อุดมพร  |  |
มิสแกรนด์น่าน

| --- | --- |
ก่อตั้ง: พ.ศ. 2016
ประเภท: การประกวดความงาม
สํานักงานใหญ่: น่าน
ที่ตั้ง:  ไทย
สมาชิก  : มิสแกรนด์ไทยแลนด์
ภาษาทางการ : ไทย
องค์กรแม่: มิสแกรนด์ไทยแลนด์
มิสแกรนด์น่าน (อังกฤษ: Miss Grand Nan) เป็นการประกวดนางงามสำหรับผู้หญิงระดับจังหวัดน่านของประเทศไทย​ จุดประสงค์เพื่อเข้าร่วมประกวดและได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
ผู้ดำรงตำแหน่งปัจจุบันคือ​ มุแพร มุทิตา จำปาถิ่น มิสแกรนด์น่าน 2025
ผลงานการประกวดระดับมิสแกรนด์ไทยแลนด์​ > มิสแกรนด์น่าน

| ปี | ผู้ดำรงตำแหน่ง | ตำแหน่งในการประกวด | รางวัลพิเศษ |  |
| --- | --- | --- | --- | --- |
| 2025 | มุทิตา จำปาถิ่น | รปก | รปก |  |
| 2024 | ประกายเพชร อุมากร | 20 คนสุดท้าย |  𝗦𝗵𝗮𝗸𝗶𝗿𝗮 𝗤𝘂𝗲𝗲𝗻 |  |
| 2023 | ศุภมน ชฎาดำ | ไม่ผ่านเข้ารอบ |  |  |
| 2022 | กัญภัสภร รุ่งเรือง | ไม่ผ่านเข้ารอบ |  รองอันดับ2​ มิสแกรนด์ขวัญใจขอนแก่น |  |
2021: งดจัดการประกวด เนื่องจากสถานการณ์ไวรัสโควิด-19
| 2020 | วรัญชนา ระดมเล็ก | 20 คนสุดท้าย |  |  |

| 2019 | พีรชาดา ขุนรักษ์​ | รองอันดับ 1 |  นางงามหน้าสวย  ขวัญใจ 5 จังหวัดชายแดนใต้ |  |

| 2018 | จิณณ์ฐิตา วิไลลักษณ์ | 20 คนสุดท้าย |  |  |

| 2017 | ณัฐณิชา บุญยืน | 20 คนสุดท้าย |  แต่งกายล้านนางาม |  |
| 2016 | บอนนิ เบาเออร์ | ไม่ผ่านเข้ารอบ |  |  |
สรุปผลการประกวดระดับประเทศ

| ตำแหน่ง | จำนวน | ปี |
| --- | --- | --- |
| มิสแกรนด์ไทยแลนด์ | 1 | 2024 |
| รองอันดับ 1  | 1 | 2019 |
| รองอันดับ 2  | 0 |  |
| รองอันดับ 3  | 0 |  |
| รองอันดับ 4  | 0 |  |
| รองอันดับ 5  | 0 |  |
| 20 คนสุดท้าย  | 3 | ​2017, 2018, 2020 |
ดูเพิ่ม

มิสแกรนด์ไทยแลนด์
แหล่งข้อมูลอื่น

| ด ค กจังหวัดที่เข้าร่วมการประกวดมิสแกรนด์ไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี